PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Propunerii legislative pentru modificarea şi completarea Legii 504/2002 a audiovizualului
Propunerea legislativă pentru modificarea şi completarea Legii 504/2002 a audiovizualului a fost transmisă Comisiei cu adresa nr. P.l-x 588 din 7 octombrie 2015 şi înregistrată la Comisie cu nr. 4c-10/193 din data de 9 octombie 2015.
Comisia pentru cultură, arte, mijloace de informare în masă a fost sesizată pentru dezbatere în fond cu această propunere legislativă, spre avizare fiind transmisă Comisiei pentru drepturile omului, culte şi problemele minoritâţilor naţionale şi Comisiei juridice, de disciplină şi imunităţi. Până la redactarea prezentului raport s-a primit avizul negativ transmis de Comisia pentru drepturile omului, culte şi problemele minoritâţilor naţionale.
În redactarea raportului, Comisia a avut în vedere avizul favorabil nr. 337 din 05.10.2015, emis de Consiliul Legislativ.  
În raport de obiectul şi conţinutul reglementării propunerea legislativă face parte din categoria legilor organice, fiind incidente dispoziţiile art. 31 alin. (5) din Constituţia României, republicată. 

Camera Deputaţilor este primă Cameră sesizată, conform dispoziţiilor art. 75 alin. (1) din Constituţia României, republicată şi ale art. 92 alin. (8) pct. 2 din Regulamentul Camerei deputaţilor, republicat, cu modificările şi completările ulterioare.
Comisia a dezbătut iniţiativa legislativă în şedinţa din data de 20 octombrie 2015. 

Propunerea legislativă are ca obiect de reglementare completarea Legii nr. 504/2002 a audiovizualului, cu modificările şi completările ulterioare, vizând pe de oparte instituirea, în sarcina furnizorilor de servicii media audiovizuale a obligaţiei de a subtitra emisiunile difuzate pe teritoriul României, iar pe de altă parte instituirea obligaţiei Consiliului Naţional al Audiovizualului de a monitoriza respectarea acesteia; de asemenea iniţiativa legislativă are în vedere introducerea unui sistem sancţionatoriu pe care Consiliul Naţionalal Audiovizualului să îl aplice în situaţii specifice.
În conformitate cu prevederile art. 55 din Regulamentul Camerei Deputaţilor, republicat la lucrările Comisiei a participat, în calitate de invitat, doamna Irina Cajal, subsecretar de stat în Ministerul Culturii. 

La lucrările Comisiei au fost prezenţi 19 deputaţi din totalul de 24 de membri ai Comisiei.
Raportul Comisiei a fost adoptat cu majoritatea voturilor parlamentarilor prezenţi ( 1abţinere).

În urma dezbaterii, Comisia pentru cultură, arte, mijloace de informare în masă propune plenului respingerea Propunerii legislative pentru modificarea şi completarea Legii 504/2002 a audiovizualului.

· Motivaţia respingerii se întemeiază pe evitarea paralelismelor legislative, având  în vedere faptul că, prevederile prezentei propuneri legislative se regăsesc, parţial în conţinutul art. 3 din Legea nr. 500/2004 privind folosirea limbiii române în locuri, relaţii şi instituţii publice; deasemenea propunerile privind procedura sancţionatorie se regăsesc în prevederile art. 951 din Legea audiovizualului nr. 504/2002, cu modificările şi completările ulterioare.
„Art. 951 Consiliul poate decide retragerea licenţei audiovizuale sau a dreptului de furnizare a serviciului media audiovizual la cerere, în cazul săvârşirii repetate de către furnizorul de servicii media a uneia dintre următoarele fapte: 

a) incitarea publicului la ură naţională, rasială sau religioasă; 
b) incitarea explicită la violenţă publică; 
c) incitarea la acţiuni care au drept scop disoluţia autorităţii de stat; 
d) incitarea la acţiuni teroriste.”
       
   PREŞEDINTE,

                            SECRETAR,

Gigel – Sorinel ŞTIRBU
                     Florin–Costin PÂSLARU                         

